CELEX: 62015TA0393
Language: el
Date: 2017-09-14 00:00:00
Title: Υπόθεση T-393/15: Απόφαση του Γενικού Δικαστηρίου της 14ης Σεπτεμβρίου 2017 — Università del Salento κατά Επιτροπής (Ρήτρα διαιτησίας — Γενικό πρόγραμμα «Θεμελιώδη δικαιώματα και δικαιοσύνη» — Ειδικό πρόγραμμα «Ποινική Δικαιοσύνη» — Ανάκτηση των ποσών που καταβλήθηκαν από την Επιτροπή σε εκτέλεση συμβάσεως επιχορηγήσεως — Συμψηφισμός απαιτήσεων — Μερικός αναχαρακτηρισμός της προσφυγής — Αίτημα να διαπιστωθεί η μη ύπαρξη απαιτήσεως από σύμβαση)

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/8
            
         Απόφαση του Γενικού Δικαστηρίου της 14ης Σεπτεμβρίου 2017 — Università del Salento κατά Επιτροπής
   (Υπόθεση T-393/15) (1)
   
   ((Ρήτρα διαιτησίας - Γενικό πρόγραμμα «Θεμελιώδη δικαιώματα και δικαιοσύνη» - Ειδικό πρόγραμμα «Ποινική Δικαιοσύνη» - Ανάκτηση των ποσών που καταβλήθηκαν από την Επιτροπή σε εκτέλεση συμβάσεως επιχορηγήσεως - Συμψηφισμός απαιτήσεων - Μερικός αναχαρακτηρισμός της προσφυγής - Αίτημα να διαπιστωθεί η μη ύπαρξη απαιτήσεως από σύμβαση))
   (2017/C 369/10)
   Γλώσσα διαδικασίας: η ιταλική
   
      Διάδικοι
   
   
      Προσφεύγον: Università del Salento (Lecce, Ιταλία) (εκπρόσωπος: F. Vetrò, δικηγόρος)
   
      Καθής: Ευρωπαϊκή Επιτροπή (εκπρόσωποι: αρχικώς L. Di Paolo, F. Moro, L. Cappelletti και O. Verheecke, στη συνέχεια L. Di Paolo, F. Moro και O. Verheecke)
   
      Αντικείμενο
   
   Αφενός, αίτημα βάσει του άρθρου 263 ΣΛΕΕ με το οποίο ζητείται, πρώτον, η ακύρωση της αποφάσεως D/C4 — B.2 — 005817 της Επιτροπής, της 4ης Μαΐου 2015, με την οποία συμψηφίστηκε η απαίτηση της προσφεύγουσας από εκτέλεση συμβάσεως στο πλαίσιο ενός πρώτου έργου, Entice (Explaining the Nature of Technological Innovation in Chinese Enterprises), με οφειλή της από εκτέλεση συμβάσεως στο πλαίσιο ενός δεύτερου έργου, με τίτλο «Judicial Training and Research on EU crimes against environment and maritime pollution», δεύτερον, η ακύρωση κάθε άλλης προγενέστερης, παρεπόμενης ή, εν πάση περιπτώσει, συναφούς με την απόφαση αυτή πράξης, και, τρίτον, να καταδικαστεί η Επιτροπή να καταβάλει στην προσφεύγουσα τα ποσά που οφείλονται από την εκτέλεση του έργου Entice και, αφετέρου, αίτημα βάσει του άρθρου 272 ΣΛΕΕ να διαπιστωθεί η μη ύπαρξη της απαιτήσεως που αξιώνει η Επιτροπή σε εκτέλεση του δεύτερου έργου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει το Università del Salento στα δικαστικά έξοδα.
            
         
      (1)  EE C 311 της 21.9.2015.